Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL KOMPIUTERIŲ NUOMOS SUTARTIES PASIRAŠYMO**

2018 m. spalio 17 d. Nr. 34-1493

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. 5TS-1439 „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu, Lazdijų rajono savivaldybės taryba n u s p r e n d ž i a:

1. Pritarti, kad Lazdijų rajono savivaldybės administracijos direktorius pasirašytų kompiuterių nuomos sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia įmone už ne didesnę kaip 92928,00 Eur (devyniasdešimt dviejų tūkstančių devynių šimtų dvidešimt aštuonių eurų) sumą su PVM.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ž. Rutkauskas

2018-10-15

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL KOMPIUTERIŲ NUOMOS SUTARTIES PASIRAŠYMO“**

**AIŠKINAMASIS RAŠTAS**

2018 m. spalio 15 d.

Lazdijų rajono savivaldybės tarybos sprendimo ,,Dėl kompiuterių nuomos sutarties pasirašymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu [Nr. 5TS-1439](http://www.infolex.lt/lazdijai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu.

***Šio sprendimo projekto tikslas*** – pritarti, kad Lazdijų rajono savivaldybės administracijos direktorius pasirašytų kompiuterių nuomos sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia įmone.

***Kaip šiuo metu yra sprendžiami projekte aptarti klausimai –*** Lazdijų rajono savivaldybės administracija organizavo kompiuterių nuomos supaprastintą pirkimą atviro konkurso būdu. Konkurso sąlygos bei sutarties projektas buvo patvirtinti Lazdijų rajono savivaldybės administracijos direktoriaus 2018 m. rugsėjo 12 d. įsakymu Nr. 10V-782 ,,Dėl supaprastinto pirkimo atviro konkurso būdu sąlygų patvirtinimo“.

***Kokių pozityvių rezultatų laukiama*** – priėmus šį sprendimą, Lazdijų rajono savivaldybės administracijos darbuotojams 48 mėnesių laikotarpiui bus išnuomoti 70 kompiuterių, iš jų 22 nešiojamieji ir 48 stacionarūs kompiuteriai.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Informacinių technologijų skyriaus vedėjas Žydrūnas Rutkauskas.

Skyriaus vedėjas Žydrūnas Rutkauskas